EkBass/fiwiki-20250220-pages-articles huggingface dataset:
Kirjallisuusvuosi 1768

Kirjallisuusvuosi 1768 käsittelee vuoden 1768 tärkeitä kirjallisuuden tapahtumia, uutisia ja julkistuksia. == Tapahtumia == * Saksalainen taidehistorioitsija ja modernin arkeologian uranuurtaja Johann Joachim Winckelmann murhattiin. * Venäjän keisarinna Katariina Suuri osti saksilaisen kreivi Brühlin taidekokoelman. * James Cook lähti ensimmäiselle tutkimusmatkalleen. == Julkaisuja == * Abraham Achrenius - Tarpellinen ja yxikertainen Itzekoettelemus * Fredrik af Chapman - Architectura Navalis Mercatoria * Andreas Elgfoth - Yxi christillinen saarna, sinä 27. sunnundaina Kolminaisuden päiwästä, ewangeliumin ylitze, iosa se korkia ja suuri tieto, jonga me ijankaickisudesa saapa olemme wijsaudesta ja tyhmydestä/ lyhykäisesti ulostoimitetan/ ulosotettu doctor Joh. Philipp Freseniuxen Postillasta, ia nyt nijlle halullisille sieluille heidän waelluxensa alla ylöskehoituxexi suomen kielellä ulosannettu Andreas Elgfoothilda/ kircko=herralda Säkyläsä. (käännös Johan Philipp Freseniuksen tekstistä) * Pehr Adrian Gadd - Lyhykäinen ja yxikertainen neuvo kuinga krydimaan yrttein kaswannot Suomen maasa taittaan saatettaa tuleundumaan * Heinrich Wilhelm von Gerstenberg - Ugolino * William Gilpin - Essay on Prints: containing remarks upon the principles of picturesque beauty; the different kinds of prints; and the characters of the most noted masters * Johann Wolfgang Goethe - Die Laune des Verliebten * Carlo Goldoni - Lo speziale (libretto Joseph Haydnille) * Percivall Pott - Some few Remarks upon Fractures and Dislocations (traumatologian merkkiteos) * Laurence Sterne - A Sentimental Journey Through France and Italy (suom. Sentimentaalinen matka, 2010) * Voltaire - La Princesse de Babylone * Arthur Young - Farmer’s letters to the people of England == Palkintoja == == Lähteet == 1768 Luokka:1768
Fermín Donazar

Fermín Walter Donazar Zabalza (11. tammikuuta 1933 Montevideo, Uruguay – 27. syyskuuta 2018 Montevideo, Uruguay) oli uruguaylainen pituushyppääjä. Donazar kilpaili vuoden 1956 kesäolympialaisissa sijoittuen sijalle 12 tuloksella 657. Vuoden 1960 kesäolympialaisissa hän kilpaili sijoittuen sijalle 23 tuloksella 724. == Lähteet == * Luokka:Vuonna 1933 syntyneet Luokka:Vuonna 2018 kuolleet Luokka:Uruguaylaiset pituushyppääjät
Hervé Bazin

Hervé Bazin (1911 Angers, Ranska – 1996 Angers, RanskaBazin, Hervé, BnF 23.4.2014, viitattu 28.12.2020 ) oli ranskalainen kirjailija. Hän opiskeli kirjallisuutta ja oli useissa ammateissa ennen kuin hän alkoi kirjoittaa. Runokokoelmien jälkeen 1948 ilmestynyt romaani Vipère au poing vei hänet julkisuuteen. Se on sovinnaista porvarillisuutta vastaan kapinoiva avainromaani. Samoja aiheita hän käyttää myöhemmissä teoksissaan kokeilevaan tyyliin. Bazin oli Goncourt-akatemian puheenjohtaja vuodesta 1973. ==Lähteet== ==Aiheesta muualla== Luokka:Ranskalaiset kirjailijat Luokka:Vuonna 1911 syntyneet Luokka:Vuonna 1996 kuolleet
Gustaf af Stenhoff

Gustaf af Stenhoff (25. lokakuuta 1774 Tukholma – 14. huhtikuuta 1818) oli suomalainen sotilas ja virka- ja valtiopäivämies. Stenhoffin vanhemmat olivat Christian Stenhoff, aateloituna af Stenhoff, ja Eva Charlotta Kirstein ja puolisot vuodesta 1798 Charlotta Lovisa Blåfield ja vuodesta 1804 Christina Lovisa Sacklén (k. 1845). Hän oli palveluksessa henkikaartissa vuodesta 1780 ja kornettina henkirakuunarykmentissä vuodesta 1781. Stenhoff osallistui vapaaehtoisena hollantilaisissa joukoissa sotaan Ranskaa vastaan, Hollannin sotapalveluksesta hän erosi 1794. Luutnantiksi Porin rykmenttiin Stenhoff tuli syksyllä 1801, osallistuen Suomen sotaan, minkä jälkeen hän erosi Ruotsin sotapalveluksesta. Hän toimi sittemmin Suomen asiain komitean protokollasihteerinä Pietarissa, syksyyn 1814 asti. Stenhoff oli edustaja aatelissäädyssä Porvoon valtiopäivillä 1809.Adelsvapen-Wiki: Af Stenhoff nr 2008. Adliga ätten af Stenhoff nr 2008 (tab 2). (ruots.) Viitattu 28.12.2020Kansallisarkisto. Digitaaliarkisto: Aatelissäädyn asiakirjat. Porvoon valtiopäivät 1809 (kokoelma). Viitattu 28.12.2020 ==Lähteet== Luokka: Suomalaiset sotilaat Luokka: Suomen suuriruhtinaskunnan virkamiehet Luokka: Suomalaiset aateliset Luokka: Suomen suuriruhtinaskunnan aatelissäädyn valtiopäivämiehet Luokka: Porvoon valtiopäivät Luokka: Vuonna 1774 syntyneet Luokka: Vuonna 1818 kuolleet
Cicero (Illinois)

Cicero on kaupunki Illinoisin osavaltiossa Yhdysvalloissa. Se sijaitsee Cookin piirikunnassa. Kaupungissa asuu 83 147 asukasta, joiden keski-ikä on 30 vuotta. Kaupungin nimi tulee Marcus Tullius Ciceron nimestä. Kaupunki asutettiin 1830-luvulla ja perustettiin vuonna 1857. == Väestö == Ciceron 83 147 asukkaasta 18,2 prosenttia asuu köyhyydessä. Kaupungissa äänestetään selvästi enemmän demokraatteja kuin republikaaneja. Vuoden 2016 vaaleissa demokraattien Hillary Clinton sai 74,7 prosenttia äänistä. Muualla Illinoisissa on kuitenkin paljon piirikuntia, joissa äänestetään enemmän republikaaneja. Yli 40 prosenttia kaupungin väestöstä on syntynyt ulkomailla. Se on suurempi luku kuin Yhdysvaltojen, Illinoisin tai Cookin piirikunnan keskiarvo. Ulkomailla syntyneet ovat myös vanhempia kuin Yhdysvalloissa syntyneet. Yhdysvalloissa syntyneiden keski-ikä on vain 19 vuotta, mutta ulkomailla syntyneiden keski-ikä on 45 vuotta. 21,7 prosenttia yhdysvaltalaisista kaupungissa on 5-17-vuotiaita. 73 prosentilla kaupungin asukkaista on Yhdysvaltojen kansalaisuus. Veteraaneja on 1 202. Yleisin sota, missä he ovat taistelleet, on Vietnamin sota. == Lähteet == Luokka:Illinois’n kaupungit
Poikkiparru

Poikkiparru on Jörn Donnerin ohjaama ruotsalainen draamaelokuva vuodelta 1967. Elokuva perustuu Sivar Arnérin vuonna 1963 julkaistuun romaaniin Tvärbalk. Elokuva on viimeinen neljästä elokuvasta, jotka Donner ohjasi 1960-luvulla ruotsissa. Donner piti itse Poikkiparrua parhaana Ruotsin-kauden ohjauksenaan. == Lähteet == == Kirjallisuutta == *Daney, Serge: ”Donnerin poikkiparrusta”, Filmihullu 6/2012. Luokka:Jörn Donnerin ohjaamat elokuvat Luokka:Vuoden 1967 ruotsalaiset elokuvat
U.S. Bank Stadium

U.S. Bank Stadium on Minneapolisissa sijaitseva stadion. NFL-joukkue Minnesota Vikings pelaa kotiottelunsa stadionilla. Stadion sijaitsee Chicago Avenuella, lähellä Minneapolisin keskustaa. Stadion avattiin heinäkuussa 2016. Stadionilla on myös pelattu vuoden 2018 Super Bowl, jossa kohtasivat Philadelphia Eagles ja New England Patriots. Ottelu päättyi Eaglesin voittoon lukemin 41-33. ==Lähteet== == Aiheesta muualla == Luokka:Yhdysvaltain amerikkalaisen jalkapallon stadionit Luokka:Yhdysvaltain baseballstadionit Luokka:Minnesotan rakennukset ja rakennelmat Luokka:Minnesotan urheilu
Predestination

Predestination on vuonna 2014 julkaistu tieteiselokuva. Sen on käsikirjoittanut ja ohjannut Michael ja Peter Spierig (Spierigin veljekset) ja se perustuu Robert A. Heinleinin vuoden 1959 novelliin All You Zombies. == Rooleissa == == Lähteet == == Aiheesta muualla == * Luokka:Vuoden 2014 australialaiset elokuvat Luokka:Tieteiselokuvat Luokka:Novelleihin perustuvat elokuvat
Skeboån

Skeboån on Ruotsissa Tukholman läänissä virtaava 11 kilometriä pitkä joki, joka kuuluu Skeboånin vesistössä sen 50 kilometriä pitkään pääuomaan. Joen valuma-alueen pinta-ala on 483 neliökilometriä ja se laskee Itämeren pääaltaan Ahvenanmereen Hallstavikissä Norrtäljen kunnassa. == Virkistystoiminta == Joki on melontakelpoinen tietyillä osuuksilla. == Lähteet == === Huomautuksia === === Viitteet === * Luokka:Ruotsin joet Luokka:Norrtäljen kunta
Broströmmen

Broströmmen on Ruotsissa Tukholman läänissä virtaava 5 kilometriä pitkä joki, joka kuuluu Broströmmenin vesistössä sen 43 kilometriä pitkään pääuomaan. Joen valuma-alueen pinta-ala on 227 neliökilometriä ja se laskee Itämeren pääaltaan Ahvenanmereen Norrtäljen kunnassa. Joen lähdejärveksi on myös mainittu Erken, joka sijaitsee joensuusta 8 kilometriä luoteeseen päin. Joella olisi silloin pituutta 15 kilometriä. == Lähteet == === Huomautuksia === === Viitteet === * Luokka:Ruotsin joet Luokka:Norrtäljen kunta
Norrtäljeån

Norrtäljeån tai myös Ålderskärrån on Ruotsissa Tukholman läänissä virtaava 1,75 kilometriä pitkä joki, joka kuuluu Norrtäljeånin vesistössä sen pääuomaan. Joen valuma-alueen pinta-ala on 352 neliökilometriä ja se laskee Itämeren pääaltaan Ahvenanmereen Norrtäljen keskustaajamassa. == Lähteet == === Huomautuksia === === Viitteet === * Luokka:Ruotsin joet Luokka:Norrtäljen kunta
Syyskuinen sunnuntai

Syyskuinen sunnuntai on Jörn Donnerin ohjaama ruotsalainen draamaelokuva vuodelta 1963. Elokuva oli ensimmäinen Donnerin ohjaama pitkä elokuva ja myös ensimmäinen neljästä elokuvasta, jotka Donner ohjasi 1960-luvulla ruotsissa. == Palkinnot == Syyskuinen sunnuntai voitti parhaan esikoisohjauksen palkinnon Venetsian elokuvajuhlilla vuonna 1963. == Lähteet == Luokka:Jörn Donnerin ohjaamat elokuvat Luokka:Vuoden 1963 ruotsalaiset elokuvat
Åkerström

Åkerström tai myös Åkers kanal on Ruotsissa Tukholman läänissä virtaava 5 kilometriä pitkä joki, joka kuuluu Åkerströmin vesistössä sen 41 kilometriä pitkään pääuomaan. Joen valuma-alueen pinta-ala on 396 neliökilometriä ja se laskee Itämeren pääaltaaseen Trälhavetissa Österåkerin keskustaajamassa Åkersbergassa. == Lähteet == * Luokka:Ruotsin joet Luokka:Österåkerin kunta
Johannes R. Becher

Johannes Robert Becher (1891 München, Saksa – 1958 Itä-Berliini, Itä-Saksa) oli saksalainen kirjailija. Becher asui 1935–1945 Moskovassa. Hän oli toisen maailmansodan jälkeen keskeinen toimija DDR:n kulttuuripolitiikassa. Ekspressionistina hän on saksalaisen kirjallisuuden tärkeitä kirjailijoita. Hänen nuoruudenrunoissaan on voimakasta sodanvastaisuutta, mutta myöhemmät runot edustavat sosialistista realismia ja humanismia, joiden teoreetikko hän myös oli. ==Suomennettuja runoja== * Viimeinen yö: runo, julkaisussa: 40-luku: Sosialistisen sivistyksen ja kulttuurisuomalaisuuden aikakauskirja. Päätoimittaja Arvo Turtiainen, 1946:1–10 Helsinki: Kansankulttuuri 1946 Sarja: Kiilan albumi 1946 * Mielipuoli, suomentanut Uuno Kailas, antologioissa:[Mielipuoli Johannes Robert Becher,] Lahden kaupunginkirjaston runotietokanta 2.12.2021, viitattu 7.12.2021 ** Kaunis Saksa: sarja saksalaista lyriikkaa, Porvoo WSOY 1924 ** Saksan kirjallisuuden kultainen kirja, toim. Rafael Koskimies, Porvoo: WSOY, 1930 ==Lähteet== ==Aiheesta muualla== Luokka:Saksalaiset kirjailijat Luokka:Vuonna 1891 syntyneet Luokka:Vuonna 1958 kuolleet
Lil Xan

Lil Xan (oik. Nicholas Diego Leanos, s. 6. syyskuuta 1996 Redlands, Kalifornia, Yhdysvallat) on yhdysvaltalainen rap-artisti. Hänet tunnetaan parhaiten kappaleestaan "Betrayed", joka myi platinaa. Kappale pääsi sijalle 64 Billboard Hot 100 -listalla. Huhtikuussa 2018 Lil Xan julkaisi Total Xanarchy -debyyttialbuminsa. Vuonna 2022 kesällä hän julkaisi uusimman albuminsa have a nice day yhdessä Chris Milesin kanssa. Luokka:Yhdysvaltalaiset lauluntekijät Luokka:Vuonna 1996 syntyneet Luokka:Elävät henkilöt
Kevin Han

Qi "Kevin" Han (s. 25. marraskuuta 1972 Shanghai, Kiina) on kiinalainen sulkapalloilija. Han kilpaili vuosien 1996, 2000 ja 2004 kesäolympialaisissa edustaen näissä kaikissa Yhdysvaltoja. Hän sijoittui vuosien 2000 ja 2004 olympialaisissa yhdeksänneksi ja 1996 olympialaisissa sijalle 33. Han pelasi 1996 ja 2000 olympialaisissa kaksinpelin ja 2004 nelinpelin. Hän on voittanut myös Jamaikan kansallisen mestaruuden vuonna 1999 ja Guatemalan kansainvälisen kaksinpelin vuosina 1998–1999. Han oli seitsemän kertaa Yhdysvaltain mestari kaksinpelissä. Pan American kisoissa Han voitti neljä mitalia vuosina 1995–2003. Pan Am sulkapallon mestaruuskilpailuissa hän voitti kultaa sekä yksin- että kaksinpelissä vuosina 1997 ja 2001. == Lähteet == Luokka:Elävät henkilöt Luokka:Vuonna 1972 syntyneet Luokka:Kiinalaiset sulkapalloilijat Luokka:Yhdysvaltalaiset sulkapalloilijat
Von Paykull

von Paykull on baltiansaksalainen aatelissuku, jonka tarkempi alkuperä on tuntematon. Se on usein erheellisesti sekoitettu Patkul-sukuun. Varhaisin maininta Paykull-suvun jäsenestä on 1300-luvun lopulta Saksalaisen ritarikunnan vasallina.Genealogisches Handbuch der baltischen Ritterschaften, Görlitz 1930 Suku on saanut Ruotsissa vapaaherran arvon ensin 1651.Gustaf Elgenstierna, Den introducerade svenska adelns ättartavlor Tämän haaran sammuttua toinen haara sai naturalisaation 1756 ja vapaaherrallisen arvon 1818.Gustaf Elgenstierna, Den introducerade svenska adelns ättartavlor == Suvun jäseniä == *Georg Paijkull (1605–1657), Vöyrin vapaaherra ja Ruotsin valtaneuvos, omisti Vilajoen kartanon Säkkijärvellä. *Gustaf Carl Paijkull (1653–1676), edellisen poika. Vöyrin vapaaherra, ratsumestari ja kamariherra, kaatui Lundin taistelussa. *Otto Arnold von Paykull (1662–1707), liivinmaalainen sotilas Saksin palveluksessa.Tietosanakirja *Gustaf von Paykull, (1757–1826), ruotsalainen lintutieteilijä ja entomologi. ==Lähteet== Luokka:Ruotsin aateli Luokka:Baltian aateli
Calm

Calm (tyyliteltynä C A L M) on australialaisen popyhtye 5 Seconds of Summerin neljäs studioalbumi, joka julkaistiin 27. maaliskuuta 2020. Albumilta julkaistiin singleinä kappaleet ”Easier”, ”Teeth”, ”No Shame”, ”Old Me” ja ”Wildflower”. Albumi ylsi listaykköseksi kotimaassaan Australiassa sekä Britanniassa. Suomen virallisella listalla sen paras sijoitus oli 24. == Kappaleet == == Kokoonpano == * Luke Hemmings – laulu, kitara * Michael Clifford – laulu, kitara * Calum Hood – laulu, basso * Ashton Irwin – laulu, rummut == Listasijoitukset == Lista Paras sijoitus Viikkoja listalla Australian ARIA-albumilista 1. 16 Itävallan Ö3-albumilista 4. 5 Belgian Ultratop-albumilista 7. 4 Tanskan Hitlisten-albumilista 22. 1 Alankomaiden MegaCharts-albumilista 5. 16 Suomen virallinen lista 24. 2 Ranskan SNEP- albumilista 42. 2 Saksan GfK-albumilista 7. 2 Irlannin IRMA-albumilista 4. 8 Italian FIMI-albumilista 25. 2 Uuden-Seelannin RIANZ-albumilista 4. 9 VG-lista (Norja) 15. 2 Portugalin AFP-albumilista 4. 3 Espanjan Promusicae-albumilista 4. 4 Sverigetopplistan (Ruotsi) 26. 2 Sveitsin Hitparade-albumilista 13. 2 Britannian albumilista 1. 4 Yhdysvaltain Billboard 200 -albumilista 2. 4 == Lähteet == Luokka:5 Seconds of Summerin albumit Luokka:Vuoden 2020 albumit
Molybdeeni(III)kloridi

Molybdeeni(III)kloridi (MoCl3) on molybdeeni- ja kloridi-ionien muodostama epäorgaaninen ioniyhdiste. Yhdistettä voidaan käyttää orgaanisen kemian synteeseissä katalyyttinä. ==Ominaisuudet== Huoneenlämpötilassa molybdeeni(III)kloridi on tummaa ruskehtavan punaista kiteistä ainetta. Yhdiste on polymorfista ja siitä tunnetaan α- ja β-muodot. Molybdeeni(III)kloridin α-muodon alkeiskoppi on kuutiollinen ja muistuttaa vääristynyttä alumiinikloridin tai kromi(III)kloridin rakennetta. Rakenteessa on kovalenttisia sidoksia molybdeeni-ionien välillä. Aineen β-muodon rakenne on heksagonaalinen.Philip C. H. Mitchell, Tim Outteridge, Ken Kloska, Steve McMahon, Yakov Epshteyn, Roger F. Sebenik, A. Richard Burkin, Robert R. Dorfler, John M. Laferty, Gerhard Leichtfried, Hartmut Meyer‐Grünow & Mark S. Vukasovich: Molybdenum and Molybdenum Compounds, Ullmann's Encyclopedia of Industrial Chemistry, John Wiley & Sons, New York, 2020. Molybdeeni(III)kloridi hydrolysoituu veden vaikutuksesta. Kuumennettaessa se disproportioituu molybdeeni(II)kloridiksi ja molybdeeni(IV)kloridiksi. ==Valmistus ja käyttö== Molybdeeni(III)kloridia valmistetaan pelkistämällä molybdeeni(V)kloridia vedyllä. :MoCl5 \+ H2 → MoCl3 \+ 2 HCl Yhdistettä voidaan käyttää katalyyttinä alkyynien polymeroinneissa. Lisäksi sitä on tutkittu parantamaan litiumboorihydridiin ja magnesiumhydridiin perustuvien vedynvarastointisovellusten ominaisuuksia. ==Lähteet== Luokka:Kloridit Luokka:Molybdeeniyhdisteet
Cindy

Cindy on naisen etunimi. Se on lyhentymä italialaisperäisestä nimestä Cinderella, joka on tullut kuuluisaksi satuhahmo Tuhkimon englanninkielisenä nimenä. Sen pohjana on ’tuhkaa’ merkitsevä latinan sana cinis. Toisaalta Cindy voi olla myös muunnos nimestä Cynthia tai Lucinda. Digi- ja väestötietoviraston mukaan Cindy on joulukuuhun 2024 mennessä ollut Suomessa virallisena etunimenä 310–320 naisella. Cindy-nimeä ei esiinny almanakassa, mutta Helsingin yliopiston almanakkatoimiston virallisessa koirien nimipäiväkalenterissa Cindyn nimipäivä on 12. helmikuuta. == Tunnettuja Cindyjä == * Cindy Billaud (s. 1986), ranskalainen pika-aitajuoksija * Cindy Breakspeare, jamaikalainen jazzlaulaja ja vuoden 1976 Miss Maailma * Cindy Burger (s. 1992), alankomaalainen tennispelaaja * Cindy Crawford (s. 1966), yhdysvaltalainen malli ja näyttelijä * Cindy Franssen (s. 1976), belgialainen poliitikko * Cindy Frey (s. 1975), belgialainen valokuvataiteilija * Cindy Hyde-Smith (s. 1959), yhdysvaltalainen republikaanipoliitikko * Cindy Kiro (s. 1958), Uuden-Seelannin kenraalikuvernööri v. 2021– * Cindy Klassen (s. 1979), kanadalainen pikaluistelija ja olympiavoittaja * Cindy McCain (s. 1954), yhdysvaltalaisen senaattorin John McCainin puoliso * Cindy Morgan (1954–2023), yhdysvaltalainen näyttelijä * Cindy Robinson, yhdysvaltalainen ääninäyttelijä * Cindy Roleder (s. 1989), saksalainen pika-aitajuoksija * Cindy Sheehan (s. 1957), yhdysvaltalainen kansalaisaktivisti * Cindy Sherman (s. 1954), yhdysvaltalainen nykytaiteilija * Cindy Sun, oik. Sini Paananen (s. 1990), suomalainen pornonäyttelijä * Cindy Taylor, Jesse Jane (1980–2024), yhdysvaltalainen pornonäyttelijä ja malli * Cindy Williams (1947–2023), yhdysvaltalainen näyttelijä * Cindy Wilson (s. 1957), yhdysvaltalainen rocklaulaja == Kuvitteellisia Cindyjä == * Cindy Chandler, lentoemäntä televisiosarjassa Lost * Cindy Rintala, henkilöhahmo televisiosarjassa Salatut elämät == Nimi muissa yhteyksissä == * Cindy, useiden Atlantin alueen trooppisten myrskyjen ja hirmumyrskyjen nimi ** Cindy, vuoden 1959 hurrikaani ** Cindy, vuoden 2005 hurrikaani ** Cindy, vuoden 1993 trooppinen myrsky ** Cindy, vuoden 2017 trooppinen myrsky == Lähteet == == Aiheesta muualla == * Etunimien taivutus: Cindy (Kotimaisten kielten keskuksen verkkojulkaisu) Luokka:Etunimet
Intubaatioputki

Intubaatioputki mahdollistaa avoimien hengitysteiden ylläpidon henkilön ollessa tajuton tai nukutettu. Intubaatioputki asetetaan endotrakeaalisen laryngoskopian avulla. pienoiskuva|Endotrakeaalinen intubointiputki kalvosimella. == Katso myös == * Trakeostomia * Intubaatio == Lähteet == Luokka:Lääketieteelliset hoitotarvikkeet Luokka:Anestesiologia
Yhdysvaltain presidentinvaalit 1884

Yhdysvaltain presidentinvaalit 1884 järjestettiin 4. marraskuuta 1884. Vaalit voitti demokraatti Grover Cleveland haastajanaan republikaani James Gillespie Blaine. Cleveland sai äänestyksessä 219 valitsijamiestä Blainen 182 valitsijamiesääntä vastaan. Clevelandista tuli ensimmäinen demokraatti, joka voitti sisällissodan jälkeisellä aikakaudella vaalit. Republikaanipuolue piti Yhdysvaltain sisällissodan sotasankarina tunnettua kenraalia, William Tecumseh Shermania ehdokkaana presidentinvaaleihin, mutta Sherman kieltäytyi vankasti ilmoittamalla: "Jos minut asetetaan ehdokkaaksi, en aio kampanjoida, jos minut nimetään ja valitaan ehdokkaaksi, en vastaanota sitä, jos minut valitaan[presidentiksi], niin en astu virkaan." == Vaalikampanja == Ehdokkaiden kampanjataktiikat olivat erilaiset. Blaine kävi laajan kiertueen maassa, kun taas Cleveland esiintyi hyvin vähän julkisuudessa. Blainea syytettiin olevan osallisena finanssiskandaaleissa, kun taas Cleveland joutui myöntämään maksavansa elatusapua naiselle, joka väitti Clevelandin olevan lapsensa isä. == Tulokset == Nimi Puolue Ääniä Valitsijamiehiä Grover Cleveland demokraatit 4 874 986 219 James Gillespie Blaine republikaanit 4 851 981 182 Benjamin Butler Greenback-puolue 175 096 0 John Saint John Kieltolakipuolue 147 482 0 == Lähteet == == Aiheesta muualla == * Geoelections - Kartta vuoden 1884 presidentinvaalien annetuista äänistä Luokka:1884 Presidentinvaalit 1884
Ján Volko

Ján Volko (s. 2. marraskuuta 1996) on slovakialainen pikajuoksija, sisäratojen Euroopan-mestari. Hän on pituudeltaan 179 cm. Volko karsiutui 60 metrin juoksun alkuerissä Prahan sisäratojen EM-kilpailuissa 2015. Saman vuoden Eskilstunan alle 20-vuotiaiden EM-kilpailuissa hän karsiutui 100 metrillä alkuerissä ja 200 metrillä välierissä. Portlandin MM-hallikilpailuissa 2016 hän karsiutui 60 metrin alkuerissä. Saman vuoden Amsterdamin EM-kilpailuissa hän karsiutui 100 ja 200 metrin alkuerissä. Volko saavutti Belgradin sisäratojen EM-kilpailuissa 2017 hopeaa 60 metrillä Slovakian ennätysajalla 6,58. Hän saavutti samana vuonna Bydgoszczin alle 23-vuotiaiden EM- kilpailuissa kultaa 200 metrillä Slovakian ennätysajalla 20,33 ja hopeaa 100 metrillä ajalla 10,18. Lontoon MM-kilpailuissa hän karsiutui 100 metrillä alkuerissä ja 200 metrillä välierissä. Taipein universiadeissa 2017 hän saavutti 200 metrillä pronssia ja oli 100 metrillä viides. Volko sijoittui 60 metrillä kuudenneksi Birminghamin MM-hallikilpailuissa 2018. Saman vuoden Berliinin EM-kilpailuissa hän karsiutui 100 ja 200 metrin välierissä. Hän voitti sisäratojen Euroopan-mestaruuden 60 metrillä Glasgow'ssa 2019 ajalla 6,60. Napolin universiadeissa hän sijoittui 100 metrillä neljänneksi ja 200 metrillä viidenneksi. Hän saavutti Toruńin sisäratojen EM-kilpailuissa 2021 pronssia 60 metrillä ajalla 6,61. Vuodelle 2021 siirretyissä Tokion olympialaisissa hän karsiutui 100 ja 200 metrin alkuerissä. Volko karsiutui 2022 Belgradin MM-hallikilpailuissa 60 metrin alkuerissä. Saman vuoden Münchenin EM-kilpailuissa hän sijoittui 100 metrillä neljänneksi ja karsiutui 200 metrillä välierissä. Vuonna 2023 hän sijoittui Istanbulin sisäratojen EM- kilpailuissa 60 metrillä viidenneksi. Budapestin MM-kilpailuissa 2023 hän karsiutui 100 ja 200 metrin alkuerissä. Volko on voittanut Slovakian- mestaruuden ulkoradoilla 100 metrillä vuosina 2015–2020, 2022 ja 2023 sekä 200 metrillä 2015, 2016 ja 2018–2023. Sisäradoilla hän on voittanut maansa mestaruuden 60 metrillä 2017–2023 sekä 200 metrillä 2015, 2016 ja 2022. Hän on parantanut useita kertoja Slovakian ennätyksiä 60, 100 ja 200 metrin matkoilla vuodesta 2016 alkaen. Tällä hetkellä hänen nimissään ovat maan ennätykset ulkoradoilla 100 metrillä 10,13 (Šamorín 2018) ja 200 metrillä 20,24 (Trnava 2018) sekä hallissa 60 metrillä 6,55 (Madrid 2020) ja 200 metrillä 20,97 (Ostrava 2023). == Lähteet == Luokka:Slovakialaiset pikajuoksijat Luokka:Vuonna 1996 syntyneet Luokka:Elävät henkilöt
Pioner (tykinvetäjä)

Pioner () on kolmiakselinen neuvostoliittolainen panssaroitu tykinvetäjätraktori, jota valmistettiin Moskovassa Ordžonikidzen tehtaalla numero 37 vuosina 1936 ja 1937. Sen suunnittelu alkoi vuonna 1932 ja se esikuvana oli brittiläinen T-13 Vickers-Carden-Lloyd, jossa oli Fordin V-8 -moottori. Pionerin moottoriksi tuli nelisylinterinen GAZ-A. Miehistöksi riitti yksi henkilö. Se voitiin varustaa 7,62 millimetrin konekiväärein. Luokka:Neuvostoliiton asevoimien kalusto Luokka:Puna-armeija Luokka:Tykinvetäjät
Fredrik Segercrantz

Fredrik Segercrantz (6. toukokuuta 1774 Akaa – 14. huhtikuuta 1813 Svartholman merilinnoitus) oli suomalainen sotilas ja valtiopäivämies. Segercrantzin vanhemmat olivat kapteenin arvon saanut Carl Isak Ekman, aateloituna Segercrantz, ja Hedvig Christina Blåfield ja puoliso vuodesta Maria Helena Fischer (k. 1818). Venäjän keisarillisen armeijan tykistönkenraali Clas Robert Segercrantz oli heidän poikansa. Fredrik Segercrantz oli laivastossa kersantti 1789 ja vänrikki 1790. Hänet siirrettiin Hämeen läänin jalkaväkirykmenttiin 1795, Ruotsin armeijan sotapalveluksesta hän erosi tammikuussa 1800, mutta palveli sittemmin kapteenin arvossa Venäjän keisarillisessa armeijassa. Hän oli edustaja aatelissäädyssä Porvoon valtiopäivillä 1809.Adelsvapen-Wiki: Segercrantz nr 1973. Adliga ätten Segercrantz nr 1973 (tab 15). (ruots.) Viitattu 28.12.2020Kansallisarkisto. Digitaaliarkisto: Aatelissäädyn asiakirjat. Porvoon valtiopäivät 1809 (kokoelma). Viitattu 28.12.2020 ==Lähteet== Luokka: Suomalaiset sotilaat Luokka: Suomalaiset aateliset Luokka: Suomen suuriruhtinaskunnan aatelissäädyn valtiopäivämiehet Luokka: Porvoon valtiopäivät Luokka: Vuonna 1774 syntyneet Luokka: Vuonna 1813 kuolleet
Kirjallisuusvuosi 1767

Kirjallisuusvuosi 1767 käsittelee vuoden 1767 tärkeitä kirjallisuuden tapahtumia, uutisia ja julkistuksia. == Tapahtumia == * Saksan kirjallisuuden Sturm und Drang -kausi alkoi. Kauden katsotaan päättyneen Goethen vuonna 1786 tekemään Italian-matkaan, jolloin Saksan kirjallisuudessa alkoi Weimarin klassinen kausi. * New York Cityn ensimmäinen vakituinen teatteri John Street Theatre aloitti toimintansa. * Gotthold Ephraim Lessing aloitti kolmivuotisen kauden dramaturgina Hampurissa. * Norjan ensimmäinen sanomalehti Adresseavisen alkoi ilmestyä Trondheimissa. * Kunta Kinte ryöstettiin Gambiasta orjaksi Amerikkaan. == Julkaisuja == * Pierre Beaumarchais - Eugénie (esikoisnäytelmä) * John Dickinson - Letters from a Farmer in Pennsylvania * Gotthold Ephraim Lessing - Minna von Barnhelm (komedia) * Moses Mendelssohn - Phädon oder über die Unsterblichkeit der Seele * Joseph Priestley - The History and Present State of Electricity * Jean-Jacques Rousseau - Dictionnaire de musique * Laurence Sterne - The Life and Opinions of Tristram Shandy, Gentleman (teoksen päätösosa, suom. Tristram Shandy – elämä ja mielipiteet, 1998) * Christoph Martin Wieland - Geschichte des Agathon (teoksen päätösosa) == Palkintoja == * Copley-mitali työstä tieteen hyväksi: brittiläinen kasvi- ja korallitutkija John Ellis == Lähteet == 1767 Luokka:1767
Knuth Becker

Knuth Becker (1893 Hjørring, Tanska – 1974 Vår lähellä Ålborgia, Tanska) oli tanskalainen kirjailija. Hän arvosteli ankaraa elämänkatsomusta ja kasvatusta. Hänen tuotantonsa painottuu realismiin ja kuvaa eläytyvästi lapsen mielenliikkeitä. Beckerin tuotantoon kuuluu runokokoelma Silhouetter I–III (1921–1928) sekä kesken jäänyt osittain omaelämäkerrallinen romaanisarja, joka on hänen pääteoksensa. ==Teokset== * Digte, 1916 * Silhouetter I–III, 1921–1928 * Det daglige brød, 1932 * Verden venter, 1934 * Uroligt forår, 1938–1939 * Når toget kører, 1944 * Marianne, 1956 ==Lähteet== Luokka:Tanskalaiset kirjailijat Luokka:Vuonna 1893 syntyneet Luokka:Vuonna 1974 kuolleet
Uusi kansa

Uusi kansa on vuonna 2020 perustettu keskustaoikeistolainen puolue Venäjällä. Puoluetta johtaa kauneustuotetehtailijana toiminut liikemies Alexei Netšajev. Puolueen ehdokas presidentinvaalissa vuonna 2024 oli Vladislav Davankov. == Lähteet == == Aiheesta muualla == * Luokka:Venäjän puolueet
Jan Heino

Jan Erik Heino (22. heinäkuuta 1947 Liljendal – 28. marraskuuta 2024) oli suomalainen metsäneuvos ja kansainvälisesti tunnettu metsäasiantuntija. Heino oli koulutukseltaan maatalous- ja metsätieteiden kandidaatti Helsingin yliopistosta. Hän toimi 2000–2006 Metsähallituksen toimitusjohtajana. Metsähallituksesta hän siirtyi Roomaan johtamaan YK:n elintarvike- ja maatalousjärjestö FAO:n metsäosastoa järjestön apulaispääjohtajana 2006–2009. FAO-kauden jälkeen hän työskenteli maa- ja metsätalousministeriön johtavana metsäasiantuntijana. Heino toimi Skogsbruket-lehden päätoimittajana 1986–1993 sekä Metsäntutkimuslaitoksen johtokunnan puheenjohtajana 1997–1999. Suomen Leijonan ritarikunnan komentajaksi hänet nimitettiin vuonna 2007. Heino sai metsäneuvoksen arvonimen vuonna 2012. Hän oli myös Suomen metsäyhdistyksen kunniajäsen. ==Lähteet== Luokka:Metsähallituksen johtajat Luokka:Suomalaiset järjestöjohtajat Luokka:Suomalaiset päätoimittajat Luokka:Suomalaiset virkamiehet Luokka:Erityisavustajat Luokka:Vuonna 1947 syntyneet Luokka:Vuonna 2024 kuolleet
Vestlax

Vestlax on kylä Kemiönsaaren kunnassa. Kylä sijaitsee Kemiön kaakkoiskulmassa meren rannalla. Vestlaxin kyläalue sijaitsee entisen Västanfjärdin vastaisella rajalla. Kyläalue on Kemiön suurimpia, mutta pääosin asumatonta kalliosta ja soista metsämaata. Kylän asutus sijoittuu rannikolle ja kylän läpi kulkevan Vestlaxintien varrelle. Kallioiden väliin jää neljä suurehkoa laaksoa, jotka on otettu viljelyskäyttöön. Vestlaxin nimi lienee suomalaista perua. 1400-luvulla kylä mainitaan nimillä Wäskelax ja Veskilax. Laksi on vanha suomenkielinen nimitys lahdelle ja veski on tarkoittanut vesimyllyä. Kylän pohjoisosassa oleva Mölnkärret viittaa myös myllyyn. Kylän nimi on myöhemmin taipunut ruotsinkieliseen asuunsa Vestlax. Vestlax on ollut suuri kyläyhteisö. Kylässä on ollut 1900-luvun alussa kalkkikaivos, useampi pientelakka, varustamo, kalkkiuuni, kyläkauppa, kansakoulu ja rukoushuone. Näistä enää rukoushuone on jäljellä. Kylän historiallinen kylätontti on Storkärretin pohjoispuolella, mutta kylän asutus on myöhemmin keskittynyt rannalle. Stenuddenilta on kaivettu kalkkia ainakin 1500-luvulta lähtien. ==Lähteet== Luokka:Kemiön kylät
Ella Rosti

Ella Rosti (s. 25. syyskuuta 1986) on suomalainen podcastaaja, tubettaja ja some-vaikuttaja. Rosti ylläpitää vaimonsa Susanna Silvander-Rostin kanssa yhteistä YouTube-kanavaa ”Kaksi äitiä”. He julkaisevat myös samannimistä podcastia ja vaikuttavat Instagramissa tilillään @kaksiaitia. Ella Rostin äiti on laulaja Vicky Rosti, jonka kolmesta lapsesta hän on nuorimmainen. Hän ei seurannut äitiään musiikkiuralle, mutta osallistui Voice of Finlandin ensimmäiselle tuotantokaudelle. Aikaisemmin hän esiintyi Kuorosota-ohjelmassa sisarensa kanssa. Ella Rosti on kertonut avoimesti lesboudestaan. Hän elää sateenkaariperhe-elämää ja sai vaimonsa kanssa hedelmöityshoitojen avulla kaksoset vuonna 2018 ja kolmannen lapsen vuonna 2021. == Palkinnot == * 2022 Creator Awards: Yleisön suosikki * 2022 Tubecon Awards: Vuoden perhevaikuttaja * 2020 Creator Awards: Vuoden perhekanava * 2020 Seta ry: Asiallisen tiedon omena == Lähteet == Luokka:Suomalaiset tubettajat Luokka:Vuonna 1986 syntyneet Luokka:Elävät henkilöt
Magnus Fredrik Clementeoff

Magnus Fredrik Clementeoff (Clementioff) (21. tammikuuta 1736 – 31. toukokuuta 1815 Kemi) oli suomalainen sotilas, elinkeinojen kehittäjä ja valtiopäivämies. Magnus Fredrik Clementeoffin isä oli Magnus Gustaf Clementeoff ja äiti Eva Rosling. Hänen puolisonsa vuodesta 1767 oli Västerbottenin rykmentin kapteenin tytär Christina Maria Heinricia (k. 1812). Clementeoff palveli ensin Jämtlandin rykmentin upseerina ja oli vuodesta 1764 vääpeli Pohjanmaan rykmentin Kemin komppaniassa. Hän osallistui Pommerin sotaan 1750-luvulla ja Kustaan sotaan 1788–1790, yleni vänrikiksi 1762 ja luutnantiksi 1790. Sotapalveluksesta Clementeoff erosi 1797 ja muutti Kemin Liedakkalaan. Clementeoff kehitti Kemijoen laakson maataloutta, ottaen käyttöön uusia viljelytekniikoita, kuivattaen soita ja perustaen uudistilan, jonne hän asettui asumaan. Hän myös harjoitti seudullaan yhtenä ensimmäisistä poronhoitoa. Clementoff sai oikeudet viinanmyyntiin 1784 ja menestyi siinä hyvin, ennen kotipolton sallimista. Hän sai 1782 kirkkoherra Fellmanin kanssa luvan perustaa Ounasjoen Sinettään vesisahan, jossa hän oli mukana 1790-luvulle asti. Clementeoff oli edustaja aatelissäädyssä Porvoon valtiopäivillä 1809. Enbuske, Matti: Clementeoff, Magnus Fredrik. Kansallisbiografia-verkkojulkaisu. Studia Biographica 4. Helsinki: Suomalaisen Kirjallisuuden Seura, 1997– (maksullinen artikkeli). Viitattu 28.12.2020. Adelsvapen-Wiki: Clementeoff nr 1956. Adliga ätten Clementeoff nr 1956 (tab 4). (ruots.) Viitattu 28.12.2020Kansallisarkisto. Digitaaliarkisto: Aatelissäädyn asiakirjat. Porvoon valtiopäivät 1809 (kokoelma). Viitattu 28.12.2020 ==Lähteet== Luokka: Suomalaiset sotilaat Luokka: Suomalaiset elinkeinoelämän vaikuttajat Luokka: Suomalaiset aateliset Luokka: Suomen suuriruhtinaskunnan aatelissäädyn valtiopäivämiehet Luokka: Porvoon valtiopäivät Luokka: Vuonna 1736 syntyneet Luokka: Vuonna 1815 kuolleet
Elixir (ohjelmointikieli)

Elixir on yleiskäyttöinen funktionaalinen ohjelmointikieli. Kieli on esitelty vuonna 2012. Kieli kääntyy tavukoodiksi Erlangin tapaan. Kielen syntaksia verrataan Ruby on Rails -ohjelmistokehykseen. Elixir-ohjelmat suoritetaan kevyissä eriytetyissä prosesseissa. == Lähteet == ==Aiheesta muualla== * Elixir-kielen kotisivu * GitHub Luokka:Funktionaaliset ohjelmointikielet
Viikin kartano

Viikin kartano on kolmen suomalaisen kartanon nimi: *Viikin kartano, Nokialla *Viikin kartano, Helsingissä *Viikin eli Wijkin kartano, Kemiönsaarella
José Hernández (runoilija)

José Hernández (1834 San Martín, Buenos Airesin maakunta – 1886 Belgrano, Buenos Airesin maakunta) oli argentiinalainen journalisti ja runoilija, jonka tunnetuin teos on Argentiinan kansalliseepokseksi nimitetty El Gaucho Martín Fierro.Gaucho-kirjallisuus, Tieteen termipankki. Viitattu 28.12.2020. Aatelissukuinen Hernández varttui nuoruudessaan karjatilalla, ja Martin Fierro -eepos perustuu hänen tuolloin kuulemiinsa gauchokulttuurin tarinoihin. Hän työskenteli journalistina ensin Buenos Airesissa ilmestyneessä Reforma Politica -lehdessä ja sitten Paranán kaupungissa. Työskenneltyään myös Corrientesissä ja Rosariossa Hernández palasi Buenos Airesiin ja perusti uuden, radikaaleja yhteiskunnallisia ajatuksia ajaneen sanomalehden Rio de la Plata. Entre Ríosinn maakunnassa syntyi 1870 sotilaallinen itsenäisyysliike, johon Hernández liittyi. Kapinallisten kärsittyä tappion valtiollisia joukkoja vastaan Hernández lähti maanpakoon joko Uruguayn Montevideoon tai BrasiliaanJosé Hernández, Argentine poet. Britannica.com. Viitattu 28.12.2020.. Palattuaan maanpaosta hän julkaisi 1872 runoteoksensa El Gaucho Martín Fierro, josta tuli suuri menestys. Vuonna 1879 karjapaimen Fierron tarina sai jatkoa teoksessa La vuelta de Martín Fierro. ==Suomennettua tuotantoa== * Martín Fierro : I. osa, useita lukuja teoksessa: Espanjan ja Portugalin kirjallisuuden kultainen kirja (toim. Tyyni Tuulio, WSOY 1954)José Hernández, Linkki maailman runouteen, runotietokanta, Lahden kaupunginkirjasto. Päivitetty 19.3.2021, viitattu 1.5.2021 ==Lähteet== Luokka:Argentiinalaiset runoilijat Luokka:Vuonna 1834 syntyneet Luokka:Vuonna 1886 kuolleet Luokka:Toimittajat
Gujaratit

Gudžaratit ovat intialainen etninen ryhmä, jotka puhuvat gudžaratin kieltä. He asuvat enimmäkseen Gujaratin osavaltiossa Intiassa, mutta gujaratiyhteisöjä elää ympäri maailmaa. Gudžarateista löytyy merkittäviä yrittäjiä ja teollisuudenharjoittajia sekä vapaustaistelijoita, kuten Mahatma Gandhi. Gudžaratit ovat pääosin hinduja. == Lähteet == == Aiheesta muualla == Luokka:Indoeurooppalaiset kansat Luokka:Intian etniset ryhmät
Tyresån

Tyresån on Ruotsissa Tukholman läänissä virtaava 3 kilometriä pitkä joki, joka kuuluu Tyresånin vesistössä sen 27 kilometriä pitkään pääuomaan. Joen valuma- alueen pinta-ala on 252 neliökilometriä ja se laskee Itämeren pääaltaaseen Kalvfjärdeniin Tyresön kunnassa kahta vesireittiä myöten. Kumpikin erkaantuu Albysjönistä. Vesistö on siten bifurkaatiovesistö. Vesistö on pikemminkin järvien kuin jokien vesistöjärjestelmä. == Lähteet == === Huomautuksia === === Viitteet === * Luokka:Ruotsin joet Luokka:Haningen kunta Luokka:Tyresön kunta
Al-Dhahabi

Muhammad ibn Ahmad al-Dhahabi (1274–1348 Damaskos) oli suuri shafi'i-suuntauksen hadith-mestari (hafiz) ja islamin historioitsija. Hän oli syntyperältään turkmeeni, opiskeli Pyhää Tietoa ensin Damaskoksessa ja sitten Kairossa ja monissa muissa kaupungeissa. Hän kirjoitti melkein sata kirjaa, jotkut niistä kooltaan huomattavia, kuten 23 osaa sisältävä Siyar a'lama al- nubala (Huomattavien henkilöiden elämäkertoja) tai 36-osainen Tarikh al-islam al-kabir (Suuri islamin historia). Hän oli myös Koraanin kanonisen tutkimuksen ja tekstianalyysin imaami. Al-Dhahabi sokeutui seitsemän vuotta ennen kuolemaansa Damaskoksessa.Reliance of the Traveller, s. 1045 (x114) == Suuret synnit == Al-Dhahabin teoksista on suomennettu Kitab al-kaba'ir (Suuret synnit). Kirjan tiivistelmä löytyy teoksen Reliance of the Traveller luvusta "Enormities". Islam tekee eron suurten ja pienien syntien välillä. Koraanin naisten suura toteaa niistä: "Jos kartatte raskaita syntejä, jotka ehdottomasti kielletään teiltä, niin Me pyyhimme pois teidän pahat tekonne ja johdatamme teidät kunniaportista Paratiisiin" (4:31). Suuret synnit (kabira) ovat niitä, jotka mainitaan nimeltä Koraanissa tai haditheissa. Niistä seuraa kirous tai maallinen rangaistus. Pienistä synneistä ei rangaista, vaan ne katsotaan sovitetuiksi, kun henkilö on osallistunut rukoushetkeen tai (suurempien asioiden ollessa kyseessä) perjantairukoukseen. Kolmas luokka teoista on epäusko, joka vie ihmisen islamin ulkopuolelle ja Helvettiin.Reliance of the Traveller, 2017, s. 31 (c2.5) Al-Dhahabin teos luettelee kaikkiaan 76 suurta syntiä.Reliance of the Traveller, 2017, s. 649–712 Esimerkkejä niistä ovat seuraavat. * vertaisen asettaminen Jumalalle (p1.1) Tämä on shirk eli kuolemansynti. Se tarkoittaa, ettei tekoa voi hyvittää muuten kuin katumalla ja palaamalla islamiin. * uskovaisen tappaminen (p2.1.1) * rukouksen jättäminen väliin (p5.0) * epäkunnioitus vanhempia kohtaan (p6.0) * orpojen omaisuuden kavaltaminen (p8.0) * valehtelu profeetasta (p9.0) * pakeneminen uskonsodasta (p11.0) * alkoholinkäyttö (p14.0) * homoseksuaalisuus (p17.0) * varkaus (p21.0) * sianlihan syönti (p30.0) * virtsasta puhdistautumisen laiminlyönti (p31.0) * olla uskomatta kohtaloon (p37.0) * kuvien tekeminen (p44.0) * riitely (p64.0) Lisäksi on joukko todennäköisiä suuria syntejä, joihin kuuluu muun muassa: * lupauksen pettäminen (p75.15) * viiksien jättäminen muotoilematta (p75.16) * pyhiinvaelluksen jättäminen väliin, vaikka voisi sen tehdä (p75.17) == Lähteet == * * === Viitteet === Luokka:Imaamit Luokka:Hadith-oppineet Luokka:Islamilaiset teologit
Rakastaa

Rakastaa on Jörn Donnerin ohjaama ruotsalainen draamaelokuva vuodelta 1964. Elokuva oli toinen Donnerin ohjaama pitkä elokuva ja myös toinen neljästä elokuvasta, jotka hän ohjasi 1960-luvulla Ruotsissa. Elokuvassa Louise on auto-onnettomuudessa kuolleen miehensä hautajaisissa, jossa hän tapaa vanhan tuttavansa Fredrikin. Louisen ja Fredrikin välille kehittyy suhde, mutta Louise ei halua mennä enää uudestaan avioon. Elokuva on omistettu elokuvaohjaaja Mauritz Stillerin muistolle. == Palkinnot ja ehdokkuudet == * Elokuva oli mukana Venetsian elokuvajuhlien kilpasarjassa (1964). * Harriet Andersson voitti elokuvasta parhaan naisnäyttelijän palkinnon Venetsian elokuvajuhlilla (1964). == Lähteet == Luokka:Jörn Donnerin ohjaamat elokuvat Luokka:Vuoden 1964 ruotsalaiset elokuvat
Hu Nai-yuan

Hu Nai-yuan (; s. 1961) on taiwanilainen viulisti.Nai-Yuan Hu Queen Elisabeth Competition Hu voitti Kuningatar Elisabetin musiikkikilpailun vuonna 1985. Hän on esiintynyt eri puolilla maailmaa muiden muassa Toronton sinfoniaorkesterin, Rotterdamin filharmonikkojen, Belgian kansallisen orkesterin, Seattlen sinfoniaorkesterin, Royal Philharmonic Orchestran, Tokion filharmonikkojen ja Taiwanin kansallisen sinfoniaorkesterin solistina. Kapellimestareita, joiden johdolla hän on soittanut, ovat olleet George Cleve, Ádám Fischer, Leon Fleisher, Günther Herbig, Gerard Schwarz ja Maksim Šostakovitš. Kamarimusiikin alalla Hu on tehnyt yhteistyötä muiden muassa Fou Ts'ongin, Martha Argerichin, Mischa Maiskyn, Yo-Yo Man ja Emanuel Axin kanssa. Vuonna 2004 Hu perusti kotimaassaan Taiwan Connection -musiikkifestivaalin. Hän on tehnyt levytyksiä eri levymerkeille. == Lähteet == Luokka:Taiwanilaiset viulistit Luokka:Vuonna 1961 syntyneet Luokka:Elävät henkilöt
Trosaån

Trosaån on Ruotsissa Södermanlandin läänissä virtaava 12 kilometriä pitkä joki, joka kuuluu Trosaånin vesistössä sen 69 kilometriä pitkään pääuomaan. Joen valuma-alueen pinta-ala on 572 neliökilometriä ja se laskee Itämeren pääaltaaseen Fågelöfjärdenissä Trosan keskustaajamassa. == Lähteet == * Luokka:Ruotsin joet Luokka:Trosan kunta Luokka:Gnestan kunta
Svärtaån

Svärtaån on Ruotsissa Södermanlandin läänissä virtaava 13 kilometriä pitkä joki, joka kuuluu Svärtaånin vesistössä sen 39 kilometriä pitkään pääuomaan. Joen valuma-alueen pinta-ala on 372 neliökilometriä ja se laskee Itämeren pääaltaaseen Nyköpingin kunnassa. == Lähteet == * Luokka:Ruotsin joet Luokka:Nyköpingin kunta
Nomos

Nomos (, ’tapa’, ’laki’ yms.; tai , ’alue’, ’provinssi’ yms.) voi viitata seuraaviin: * nomos, maakunta tai hallintopiiri muinaisessa Egyptissä * nomos eli (laulu)tapa tai normi, Terpandroksen luoma Apollonin hymnien laulutapa * prefektuuri (nomós), lakkautettu hallinnollinen yksikkö Kreikassa ** alueyksikkö, prefektuurit korvannut hallinnollinen yksikkö Kreikassa, puhekielessä edelleen usein nomós == Lähteet == Luokka:Kreikankieliset sanat ja sanonnat
Ulla Turkki

Ulla Maija Turkki (o.s. Mäkinen, 30. kesäkuuta 1941 Ikaalinen – 24. marraskuuta Viitattu 8.1.2023. 2022 Pori) oli suomalainen toimittaja, joka työskenteli Porissa ilmestyneen sosialidemokraattisen Uusi Aika -sanomalehden päätoimittajana vuosina 1985–2009. Hän aloitti lehden toimittajana vuonna 1967 ja siirtyi kaksi vuotta myöhemmin toimitussihteeriksi päätoimittajaksi valitun Leo Nybergin tilalle. Vuonna 1985 Turkista tuli Uuden Ajan päätoimittaja. Ikaalisissa syntynyt mutta jo kahden viikon ikäisenä Ahlaisiin muuttanut Turkki oli Porin kaupunginvaltuuston ja kaupunginhallitusten jäsen. Lisäksi hän toimi muun muassa Porin Työväenyhdistyksen puheenjohtajana ja kuului SDP:n puoluetoimikuntaan. Vuonna 2012 Turkki nimettiin SDP:n kunniajäseneksi. == Lähteet == Luokka:Suomalaiset päätoimittajat Luokka:Suomen Sosialidemokraattisen Puolueen poliitikot Luokka:Porin kaupunginvaltuutetut Luokka:Vuonna 1941 syntyneet Luokka:Vuonna 2022 kuolleet
Kilaån

Kilaån on Ruotsissa Södermanlandin läänissä virtaava 28 kilometriä pitkä joki, joka kuuluu Kilaånin vesistössä sen 63 kilometriä pitkään pääuomaan. Joen valuma-alueen pinta-ala on 432 neliökilometriä ja se laskee Itämeren pääaltaaseen Nyköpingin kunnassa. == Vesivoima == Vesistössä on yksi vesivoimalaitos Kilån, joka tuottaa sähköä 0,2 megawattin teholla noin 0,3 gigawattituntia vuodessa. == Lähteet == * Luokka:Ruotsin joet Luokka:Nyköpingin kunta
Afroditopolites

Afroditopolites (; ) voi viitata seuraaviin muinaisen Egyptin nomoksiin eli maakuntiin: * Afroditopolites, välillä Antaiopolites ja Apollonopolites (Heptakomias), Ylä-Egyptin 10. nomos * Afroditopolites, Ylä-Egyptin 22. nomos == Katso myös == * Afroditopolis, useita kaupunkeja
Diospolites

Diospolites () voi viitata seuraaviin muinaisen Egyptin nomoksiin eli maakuntiin: * Diospolites Kato (”Alempi Diospolites”), Ala-Egyptin 17. nomos * Diospolites Mikros (”Pieni Diospolites”), Ylä-Egyptin 7. nomos == Katso myös == * Diospolis, useita kaupunkeja
Hermopolites

Hermopolites () voi viitata seuraaviin muinaisen Egyptin nomoksiin eli maakuntiin: * Hermopolites, Ala-Egyptin 15. nomos * Hermopolites, Ylä-Egyptin 15. nomos == Katso myös == * Hermopolis, useita kaupunkeja
Kirjallisuusvuosi 1766

Kirjallisuusvuosi 1766 käsittelee vuoden 1766 tärkeitä kirjallisuuden tapahtumia, uutisia ja julkistuksia. == Tapahtumia == * 2. joulukuuta - Painovapaus ja lehdistönvapaus tulivat voimaan Ruotsissa. * Saksalainen kirjailija Heinrich Wilhelm von Gerstenberg julkaisi Sturm und Drang -liikkeen periaatteet. * Paavi Klemens XIII tuomitsi “huonot kirjat”. * Ranskalainen nuori aatelismies François-Jean de la Barre mestattiin uskonnollisten seremonioiden ja krusifiksin pilkkaamisesta. * Turgot'n teoksessa Réflexions sur la formation et la distribution des richesses käyttämästä sanonnasta Laissez-faire (antaa mennä) tuli talousliberaalien tunnussana, jolla tarkoitettiin, ettei valtion tule puuttua talouden toimintaan. == Julkaisuja == * Fjodor Emin - Rossijskaja istorija žizni vseh drevnih ot samogo natšala Rossii gosudarei (Venäjän historian kaunokirjallinen esitys, ensimmäinen osa) * Heinrich Wilhelm von Gerstenberg - Briefe über Merkwürdigkeiten der Litteratur (ensimmäinen osa) * Oliver Goldsmith - The Vicar of Wakefield * Gotthold Ephraim Lessing - Laokoon oder Über die Grenzen der Malerei und Poesie * Carl von Linné - Clavis medicinae duplex * Carl von Linné - Mantissa plantarum * Christoph Martin Wieland - Geschichte des Agathon (modernin psykologisen romaanin eedelläkävijä, ensimmäinen osa) * Voltaire - Le Philosophe ignorant * Voltaire - Petite digression == Palkintoja == == Lähteet == 1766 Luokka:1766
Ombites

Ombites (), egyptiläisittäin Ta-seti (), oli muinaisen Egyptin nomos eli maakunta tai hallintopiiri. Se sijaitsi Ylä-Egyptissä ja oli numeroltaan kyseisen alueen ensimmäinen nomos. Nomoksen alkuperäisen egyptinkielisen nimen suomennos on ”Jousen maa”. Nimestä esiintyy tutkimuksessa lukuisia erilaisia lukutapoja ja translitteraatioita, jo mainitun lisäksi myös muun muassa Ta- khent. Kreikankielisenä nimenä esiintyy joskus myös Nubia ( tai Noubia). Tutkimuksessa nomokseen viitataan usein tunnuksella U01. == Maantiede == Ombiteen nomos oli yksi Ylä-Egyptin 22 nomoksesta. Se oli numeronsa mukaisesti alueen ensimmäinen nomos Niilin yläjuoksulta laskien, toisin sanoen se oli Ylä-Egyptin ja samalla koko Egyptin eteläisin nomos ja sijaitsi Nubian vastaisella rajalla. Pohjoisessa nomos ulottui Omboihin (Nubet/Pa-Sobek, nyk. Kom Ombo) saakka. Nomoksen pohjoispuolella eli alajuoksulla päin sijaitsi Apollonopoliteen (U02) nomos. Nomoksen alkuperäinen pääkaupunki (mētropolis) oli Elefantine eli egyptiläisittäin Abu/Ibu, joka sijaitsi samannimisellä saarella Niilissä. Hellenistisellä kaudella eli ptolemaiosten aikana pääkaupungiksi mainitaan Omboi (Nubet, nyk. Kom Ombo). Nomoksen muita kaupunkeja olivat Syene (Sunet, nyk. Assuan/Aswan) ja Filai (P'aaleq). Nomoksen pinta-alaksi on jossakin vaiheessa sen historiaa laskettu aruraa (auranalaa) eli noin 72 neliökilometriä. == Historia == Ombiteen nomos oli olemassa egyptiläisellä nimellään Egyptin faaraodynastioiden kaudella. Kreikkalaisen nimensä se sai Ptolemaiosten aikana, jolloin se nimettiin tuolloisen pääkaupunkinsa mukaan. Nimi oli käytössä Egyptin kreikkalais- roomalaisena aikana. Tutkimuksessa nomoksesta käytetään usein tunnusta U01, jolla siihen voidaan viitata nimenmuutoksista riippumatta. Nomoksen pääjumalia olivat Satet, Anuqet ja Khnum Elefantinessa, Isis Syenessä ja Sobek Nubytissä, sekä muun muassa Horus, Anuket/Anukis, Hathor/Hut-Hor, Isis/Auset, Mandulis (nuubialainen muoto Horuksesta) ja Arensnuphis. Faarao Senusret I:n niin kutsutussa Valkoisessa kappelissa nomoksen jumalana esiintyy ”Horus vanhempi” (Horu wer). == Lähteet == == Aiheesta muualla == Luokka:Ylä-Egyptin nomokset
Apollonopolites

Apollonopolites (), egyptiläisittäin Wetjes-Hor (), oli muinaisen Egyptin nomos eli maakunta tai hallintopiiri. Se sijaitsi Ylä-Egyptissä ja oli numeroltaan kyseisen alueen toinen nomos. Nomoksen alkuperäisen egyptinkielisen nimen suomennos on ”Horuksen valtaistuin”. Nimestä esiintyy tutkimuksessa lukuisia erilaisia lukutapoja ja translitteraatioita, jo mainitun lisäksi myös muun muassa Wetjeset-Horos, Wetjes-Ḥer, Thes-Hor ja Thes-Hertu. Kreikankielisenä nimenä esiintyy joskus myös Hierakonpolites (). Tutkimuksessa nomokseen viitataan usein tunnuksella U02. == Maantiede == Apollonopoliteen nomos oli yksi Ylä-Egyptin 22 nomoksesta, ja se oli numeronsa mukaisesti alueen toinen nomos Niilin yläjuoksulta laskien. Sen eteläpuolella eli yläjuoksulla päin sijaitsi Ombiteen (U01) nomos ja pohjoispuolella eli alajuoksulla päin Latopoliteen (U03) nomos. Nomoksen pääkaupunkina (mētropolis) esiintyy yleensä Apollonopolis Megale eli egyptiläisittäin Teb/Djeba (nyk. Edfu). Nomoksen alue ulottui Omboista Apollonopoliihin noin 65 kilometrin matkan Niilin vartta. Nomoksen pinta-alaksi on jossakin vaiheessa sen historiaa laskettu aruraa (auranalaa) eli noin 137 neliökilometriä. == Historia == Apollonopoliteen nomos oli olemassa egyptiläisellä nimellään Egyptin faaraodynastioiden kaudella. Kreikkalaisen nimensä se sai hellenistisellä kaudella eli ptolemaiosten aikana, jolloin se nimettiin tuolloisen pääkaupunkinsa mukaan. Nimi oli käytössä Egyptin kreikkalais- roomalaisena aikana. Nomoksissa tapahtui tuolloin kuitenkin paljon muutoksia, ja siksi nomoksella esiintyy useita nimiä, tai siitä erotettiin uusia nomoksia, joihin nimet viittaavat. Tutkimuksessa nomoksesta käytetään usein tunnusta U02, jolla siihen voidaan viitata nimenmuutoksista riippumatta. Nomoksen pääjumala oli Horus, jonka kreikkalaiset yhdistivät Apolloniin, ja josta nomoksen pääkaupunki sai kreikkalaisen nimensä. Faarao Senusret I:n niin kutsutussa Valkoisessa kappelissa nomoksen jumalana esiintyy Behedetin Horus (Heru-Behutet). == Lähteet == == Aiheesta muualla == Luokka:Ylä-Egyptin nomokset